bønn
        
         (islam)
Store norske leksikon,Religion og filosofi,Religioner og livssyn,Islam,Ritualer og uttrykk i islam
Islamsk tradisjon skiller mellom den rituelle bønnen, salāt, ofte transkribert salah, og individuell, personlig bønn, du'ā. Den rituelle bønnen nevnes som den andre av islams fem søyler. Det betyr at bønnen er en religiøs plikt (fard) som er pålagt alle, kvinner som menn.
Les mer om den rituelle bønnen salah  Den rituelle bønnen består av bønnetekster. Flere av tekstene som resiteres, er surer fra Koranen. Tekstene ledsages av kroppsholdninger etter et fastlagt mønster. Ifølge sunniislamsk tradisjon skal den rituelle bønnen utføres fem ganger om dagen. I sjiatradisjonen utføres alle de fem bønnene, men de er fordelt på tre daglige bønnetider. Den rituelle bønnen kan utføres hvor som helst, men forutsetter at den troende er rituelt ren, og at stedet der bønnen utføres, oppfyller renhetskravene, noe som kan sikres gjennom bønneteppe. Rituell bønn skal utføres på arabisk og oppfattes som en liturgisk handling hvor gjentatte lovprisninger markerer at all ære og makt alene tilkommer Gud. Les mer i Store norske leksikon islam islams fem søyler Koranen salah